**Valsts sabiedrības ar ierobežotu atbildību**

**„Rīgas cirks” statūti**

Dokumenta datums ir tā

Rīgā elektroniskās parakstīšanas datums

**I. Vispārīgie jautājumi**

1. Sabiedrības firma: valsts sabiedrība ar ierobežotu atbildību „Rīgas cirks” (turpmāk – sabiedrība).
2. Sabiedrības komercdarbības veidi (*NACE* klasifikators):
	1. Mākslinieku darbība (90.01);
	2. Radošas, mākslinieciskas un izklaides darbības (90.0);
	3. Kultūras iestāžu darbība (90.04);
	4. Cita izklaides un atpūtas darbība (93.29);
	5. Vēsturisku objektu un līdzīgu apmeklējuma vietu darbība (91.03);
	6. Grāmatu, periodisku izdevumu izdošana un citi izdevējdarbības pakalpojumi (58.1);
	7. Skaņu ierakstu producēšana (59.20);
	8. Pārējā mazumtirdzniecība ārpus veikaliem, stendiem un tirgiem (47.99);
	9. Mazumtirdzniecība stendos un tirgos (47.8);
	10. Bāru darbība (56.30);
	11. Cita veida ēdināšanas pakalpojumi (56.29);
	12. Sava vai nomāta nekustamā īpašuma izīrēšana un pārvaldīšana (68.20).
3. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.
4. Sabiedrības darbības mērķis ir profesionāla cirka mākslas attīstīšana, aktualizēšana un popularizēšana Latvijā un ārvalstīs, kā arī tās pieejamības nodrošināšana visiem sabiedrības locekļiem.

**II. Pamatkapitāls un daļa**

1. Sabiedrības pamatkapitāls ir 58 618 *euro*.
2. Sabiedrības pamatkapitāls ir sadalīts 58 618 daļās.
3. Sabiedrības kapitāla daļas nominālvērtība ir viens *euro*.

**III. Valde**

1. Valdes sastāvā ir viens loceklis.
2. Valdes locekli ievēlē amatā uz pieciem gadiem.
3. Papildus likumā noteiktajam valdei ir nepieciešama iepriekšēja dalībnieku sapulces piekrišana šādu jautājumu izlemšanai:
	1. kontu atvēršana kredītiestādēs;
	2. līgumu noslēgšana par sabiedrības valdījumā vai lietošanā esoša nekustamā īpašuma iznomāšanu, ja līguma termiņš pārsniedz vienu gadu;
	3. sabiedrības īpašumā esoša nekustamā īpašuma ieķīlāšana, atsavināšana vai apgrūtināšana;
	4. aizņēmumu ņemšana;
	5. galvojumu izsniegšana;
	6. nekustamā īpašuma pirkšana;
	7. esošo darbības veidu pārtraukšana un jaunu darbības veidu uzsākšana;
	8. iepirkuma procedūras uzsākšana par būvdarbu, piegādes vai pakalpojumu līgumiem, ja paredzamā līgumcena ir vienāda ar Ministru kabineta noteiktajām līgumcenu robežām vai lielāka.

Valsts kapitāla daļu turētāja pārstāve (paraksts\*) D.Vilsone

\* Dokuments ir parakstīts ar drošu elektronisko parakstu